Diari Oficial de la Generalitat Valenciana


Sumari del DOGV 4528, del 23-06-2003 (2003/7118)

RESOLUCIÓ de 19 de maig de 2003, del cap del Servici Territorial d'Indústria i Energia de Castelló, sobre autorització i declaració d'utilitat pública d'una línia aèria trifàsica a la partida dels Pedregars de la Vall d'Uixó.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7118


Data del document
:   19-05-2003

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Vall d'Uixó, la
    * instal·lació hidroelèctrica
    * empresa privada
    * indústria elèctrica

RESOLUCIÓ de 19 de maig de 2003, del cap del Servici Territorial d'Indústria i Energia de Castelló, sobre autorització i declaració d'utilitat pública d'una línia aèria trifàsica a la partida dels Pedregars de la Vall d'Uixó. [2003/F7118]
  
Amb data 19 de maig de 2003 el cap del Servei Territorial de Castelló ha dictat la següent resolució en l'expedient d'autorització i declaració en concret d'utilitat pública de la línia aèria trifàsica a 20 kV, des del suport número 913017, de la línia Randera de ET Rambleta, fins al suport número 850111, de la línia Trinitat de ET la Vall d'Uixó, a la partida dels Pedregars, de la Vall d'Uixó, província de Castelló. Expedient ATLINE/2002/82. PYTO. 124/2002.
  
Tramitat l'expedient incoat en la Unitat d'Energia i Mines d'este servei territorial, a instància d'Iberdrola Distribución Eléctrica, SAU, amb domicili a Castelló de la Plana, avinguda dels Germans Bou, 239, en què sol·licita autorització i declaració, en concret, d'utilitat pública, per a l'establiment d'una línia aèria trifàsica a 20 kV, des del suport número 913017, de la línia Randera de ET Rambleta, fins al suport número 850111, de la línia Trinitat de ET la Vall d'Uixó, a la partida dels Pedregars, de la Vall d'Uixó, província de Castelló, i vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, sobre expropiació forçosa i sancions en matèria d'instal·lacions elèctriques.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola Distribución Eléctrica, SAU, va ser sotmesa al tràmit d'informació pública, tot publicant-se anuncis en el Diari Oficial de la Generalitat Valenciana de data 4 de juny de 2002, el Butlletí Oficial de la Província de Castelló de 23 de maig de 2002, en el Mediterráneo de 8 de maig de 2002 i al tauler d'anuncis de l'Ajuntament de la Vall d'Uixó, i que consta certificat d'exposició al tauler d'anuncis durant el període preceptiu.
  
Vist que s'ha tramitat la separata als organismes afectats, Ajuntament de la Vall d'Uixó, Telefónica, Confederació Hidrogràfica del Xúquer i Ministeri de Foment.
  
Este Servei Territorial d'Indústria i Energia, a proposta de la unitat competent resol:
  
1r. Autoritzar a Iberdrola Distribución Eléctrica, SAU, l'establiment d'una línia aèria trifàsica a 20 kV, des del suport número 913017, de la línia Randera de ET Rambleta, fins al suport número 850111, de la línia Trinitat de ET la Vall d'Uixó, a la partida dels Pedregars de la Vall d'Uixó (Castelló).
  
1.1 La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres, necessaris per a la realització de les obres de les instal·lacions.
  
2n. Desestimar l'al·legació de María Sales Siwicka perquè: a) No presenta alternativa al traçat de la línia que acredite el compliment conjunt de les condicions establides en l'apartat 2 de l'article 161 del Reial Decret 1.955/2000; b) El pal número 6, segons projecte, se situa en el límit de la parcel·la; c) No correspon a este organisme la valoració dels perjudicis assenyalats.
  
3r. Declarar, en concret, la utilitat pública de la instal·lació elèctrica que s'autoritza als efectes indicats en la Llei 54/1997, de 27 de novembre, del Sector Elèctric.
  
4t. Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este servei territorial, tot adjuntant certificat tècnic de la instal·lació a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionats que han sigut establits per l'Ajuntament de la Vall d'Uixó, Telefónica, Ministeri de Foment i la Confederació Hidrogràfica del Xúquer els quals es traslladen en document annex.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria, Comerç i Energia (c/ Colom, 32, 46172 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), en la redacció que en fa la Llei 4/1999, de 13 de gener (BOE 12, de 14.01.1999).
  
Castelló de la Plana, 19 de maig de 2003.- El cap del servei territorial: Juan Elías Ramos Barceló.